Í Botnsá er fossinn Glymur , hæsta vatnsfall á Íslandi , 198 m hár . Gljúfrið sjálft hefur ekki sérstakt örnefni utan að vera kennt við fossin sem myndaði það . Þegar gengið er upp með gilinu að norðvestanverðu er farið um Einistungur næst Glym en fjær Breiðutungu . Sunnan við Breiðutungu er Stóragil , stutt , nokkuð breitt en grunnt gil með skýra austur-vestur stefnu . Í Stóragili eru stutt og auðveld ísþil tilvalin til æfinga . Vestan við Glymsbrekkur er Svartagjá , stutt og þröngt gil , sem býður upp á einhverja möguleika á klifurleiðum við réttar aðstæður . Glymur og gilið niður af honum verið þekkt lengi þó það hafi ekki náð augum ísklifrara fyrr en veturinn 1994 . Þá var Glymur klifinn fyrsta sinn , en fyrir þann vetur höfðu verið kannaðar nokkrar leiðir með auðveldari aðkomu . Sögur fara af fyrri ferðum klifrara til að kanna Glym í vetrarham en þær kannanir féllu fljótt í gleymsku . Í Glymsgili geta allir fundið klifur við hæfi . Leiðir 1 - 4,1 . Hvalirnir Aðkoma er upp með Gljúfrinu og getur verið erfið ef áin er ekki ísilögð . Leiðirnar eru þar sem gljúfrið er breiðast í botninn á ca. 150 metra kafla . Eini fossin sem sést af brúninni er Þorsti . Leiðir 10,1 - 14,2 . Leiðir 13 og 14 ná alla leið upp á klappirnar við hlið vatnsfallsins . Aðkoma að leiðunum er upp með gljúfrinu eða það er gengið eftir börmum gljúfursins upp fyrir sylluna , þar er hægt að brölta niður á sylluna og síga niður leið nr. 11 . Aðkoman að syllunni er varasöm og ber að fara þar með gát . Leiðir 15 - 18 . Innarlega sunnan megin í gilinu Flottar leiðir sem eru sjaldan klifraðar . Þegar staðið er undir þeim er aðeins snúið að átta sig á hvaða lína er hvað . Leiðir 19 . Stuttir ísfossar Þetta nær yfir um það bil fimm áberandi línur yst í suðurvegg gilsins . Margar af þessum línum eru nokkuð vatnsmiklar og þarf því meira frost og meiri tíma til að koma þeim í almenniegar aðstæður . Þessar leiðir eru jafn langar og Krókur , Kelda og Spönnin þarna beint á móti og eiga því skilið að fá sín eigin nöfn . Áberandi gil rétt áður en komið er í sjálft Glymsgilið . Þegar gengið er eftir gönguleiðinni upp að Glym er farið í gegnum helli sem heitir Þvottahellir . Þegar staðið er uppi á brún áður en farið er niður og í gegnum hellinn þá er Stóragil þar beint á móti . Eitthvað bras er að komast í gilið í gegnum smá kjarr . Hér eru möguleikar á fleiri leiðum . Aðkoman er um afleggjara við Botnsskála , innst í Botnsvogi . Eftir afleggjaranum er ekið áleiðis inn að bænum Stóra-Botni . Göngubrúin er stór og mikill rafmagnsstaur , nokkuð háll í bleytu og ber að fara með gát þar yfir . Ég , Matteo og Ívar kíktum í Glymsgil í dag . Komum upp að Þorsta , hann var vel spikaður en leit ekki alveg út fyrir að vera í WI 4 aðstæðum , meira 4 + / 5 . Klifruðum hann ekki , veðrið var orðið frekar leiðinlegt .